ראשית חשוב להבין מהי אותה תקיפה עליה מדובר, אך באופן עקרוני ועל פי הנתונים שניתנו אסביר כי ישנן שני מסלולי פעולה אפשריים עבורך. האחד, שעדיף כי יתקיים באופן מיידי, הינו הגשת תלונה במשטרה ופתיחה בחקירה פלילית. לשם כך, מומלץ להתייעץ עם עורך דין פלילי מקצועי הבקיא בחוק ובפרקטיקה כאחד. בסופו של הליך זה, תידון שאלת ההרשעה, ומתן גזר הדין וכיוצא בזאת גם הייתכנות למאסר מאחורי סורג ובריח.
המסלול השני, מנותק משאלת העונש ועוסק רק בשאלת החבות, במילים אחרות, שאלת הפיצוי הכספי. תחום זה הוא תחום אזרחי.
חשוב לדעת שבהינתן הרשעה בהליך הפלילי, נפתח בפניך 'הליך מקוצר' לקבלת הפיצוי על נזקיך, והוא נקרא 'תביעה נגררת'. לרוב הוא הליך עדיף על ההליך האזרחי הרגיל. גם בנוגע אליו מומלץ להתייעץ עם עורך הדין הפלילי שמייצג אותך.